Zmluva o prenájme voľnej plochy

Zmluva o nájme reklamnej plochy podľa § 663 a nasl. zákona č. 40/1964 Zb. Občiansky zákonník v znení neskorších prepisov.

**Prenajímateľ:**

Obchodný názov: Arton, s.r.o.

Adresa sídla: Komenského 27, 010 01 Žilina

Zastúpený: Mgr. Branislav Hornung, riaditeľ spoločnosti

Zástupca vo veciach:

zmluvných: Mgr. Branislav Hornung, riaditeľ spoločnosti

IČO: 31595154

DIČ: 2020449266

IČ DPH: SK2020449266

Bankové spojenie: Tatra banka, a.s. číslo účtu: 2628150353/1100

Zapísaným v obchodnom registri Okresného súdu v Žiline, oddiel s.r.o. vložka č. 1501/L.

(ďalej len „prenajímateľ“)

**Nájomca:**

Názov: Súkromné gymnázium

Adresa sídla: Dneperská 1, 040 12 Košice

V zastúpení: Ing. Zuzana Bosáková, PhD.

IČO: 31262767

DIČ: 2021459583

Bankové spojenie: OTP banka Slovensko, č. účtu: 5922936/5200  
(ďalej len „nájomca“)

Čl. 1  
Predmet zmluvy

1. Prenajímateľ touto zmluvou nájomcovi prenecháva na dočasné užívanie reklamné plochy typu Euro panel (ďalej len EP) o rozmeroch reklamnej plochy 5,1 x 2,4 m – tzv. billboardy, v počte kusov 6 v stave spôsobilom na riadne užívanie v súlade s touto zmluvou a nájomca sa zaväzuje zaplatiť prenajímateľovi za to nájomné v dojednanej výške.

2. Konkrétne billboardy, ako aj ich geografické rozmiestnenie pozdĺž ciest v Košiciach sú špecifikované v prílohe č.1 tejto zmluvy, ktorá tvorí neoddeliteľnú súčasť zmluvy.

3. Nájomca má na základe tejto zmluvy právo uvedené billboardy riadne užívať, a to prostredníctvom výlepu 6 kusov reklamných banerov. Výlep sa zaväzuje zabezpečiť prenajímateľ.

Čl. 2  
Nájomné

1.Nájomca sa zaväzuje platiť prenajímateľovi nájomné v sume 84 € mesačne za každý jeden billboard, čo je spolu 1 008Eur s DPH za celý predmet zákazky.

2. Úhrada nájomného bude vykonaná na základe daňového dokladu – faktúry (ďalej len faktúra). Fakturáciu vykoná prenajímateľ po ukončení prenájmu.

3. Doba splatnosti faktúry je 30 dní odo dňa jej doručenia nájomcovi.

Čl. 3

**Audit**

1. Prenajímateľ je povinný strpieť výkon kontroly/auditu/kontroly na mieste súvisiaceho s dodávaným tovarom/prácami/službami, kedykoľvek počas platnosti a účinnosti Zmluvy o poskytnutí NFP, a to oprávnenými osobami v zmysle článku 12 týchto VZP a poskytnúť im všetku potrebnú súčinnosť.

2. Prenajímateľ je povinný zabezpečiť prítomnosť osôb zodpovedných za realizáciu predmetu zmluvy, vytvoriť primerané podmienky na riadne a včasné vykonanie kontroly/auditu a zdržať sa konania, ktoré by mohlo ohroziť začatie a riadny priebeh výkonu kontroly/auditu.

Čl. 4  
Podmienky prenájmu

1.Ak má billboard, ktorý bol prenajatý, chyby, pre ktoré ho nemožno riadne užívať alebo ktoré také užívanie sťažujú, má nájomca právo, aby sa mu poskytol iný billboard slúžiaci tomu istému účelu. Takisto má nájomca právo na odpustenie nájomného alebo na zľavu z nájomného za dobu, po ktorú nemohol billboard pre jeho chybu riadne užívať buď vôbec, alebo len za sťažených podmienok.

2. Právo na odpustenie alebo na zľavu z nájomného sa musí uplatniť u prenajímateľa najneskôr do konca doby, na ktorú bol nájom dojednaný.

3. V prípade škôd spôsobených treťou osobou ( vandalizmus a podobne ) sa prenajímateľ zaväzuje na základe objednávky nájomcu zabezpečiť nápravu zistených škôd ( jedná sa o fóliu, baner ).

Čl. 5  
Doba trvania zmluvy

Nájomný vzťah sa uzatvára na dobu dvoch mesiacov od nadobudnutia účinnosti tejto zmluvy.

Čl. 6

Podnájom

Nájomca nie je oprávnený dať billboard do podnájmu, v opačnom prípade je prenajímateľ oprávnený od zmluvy odstúpiť.

Čl. 7

Zánik zmluvy

1.Táto zmluva zaniká uplynutím doby, na ktorú bola uzavretá, vzájomnou dohodou zmluvných strán alebo odstúpením od zmluvy nájomcu v prípade, ak nedôjde k výlepu reklamných banerov do 10 dní od uzavretia zmluvy.

2.Po skončení nájmu sa prenajímateľ zaväzuje odlepiť reklamné banery. V prípade, ak k ich odlepeniu nedôjde, náklady s tým spojené uhrádza prenajímateľ a nie je oprávnený žiadať od nájomcu ďalšie nájomné za prenájom reklamnej plochy.

Čl. 8

Záverečné ustanovenia

1**.** Táto zmluva sa vyhotovuje v 4 rovnopisoch.

2.Práva a povinnosti zmluvných strán v zmluve bližšie neupravené sa riadia príslušnými ustanoveniami Občianskeho zákonníka.

3.Zmluvné strany vyhlasujú, že zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.

V Košiciach, dňa …………………………………

V ....................... dňa...................... V Košiciach dňa .......................

Za prenajímateľa: Za nájomcu:

............................................ ............................................

prenajímateľ Ing. Zuzana Bosáková, PhD.